5. maaliskuuta
Tapahtumia

1821 – James Monroe vannoi virkavalan toiselle virkakaudelleen Yhdysvaltain presidenttinä.
1824 – Ensimmäinen anglo–burmalainen sota: Yhdistynyt kuningaskunta julisti virallisesti sodan Burmalle.
1836 – Samuel Colt valmisti ensimmäisen tuotantomallisen revolverin (.34-kaliiperinen).
1849 – Zachary Taylor vannoi virkavalan Yhdysvaltain 12:ntena presidenttinä.
1860 – Parma, Toscana, Modena ja Romagna äänestivät kansanäänestyksessä Sardinian kuningaskuntaan liittymisen puolesta.
1868 – Virkarikossyytetuomioistuin perustettiin Yhdysvaltain senaatissa käsittelemään presidentti Andrew Johnsonin vastaisia syytöksiä.
1868 – Arrigo Boiton ooppera Mefistofeles ensi-illassa La Scalassa.
1869 – Kemin kaupunki perustettiin.
1877 – Rutherford B. Hayes vannoi julkisesti virkavalan Yhdysvaltain 19:ntenä presidenttinä. (Hän oli yksityisesti vannonut virkavalan 3. maaliskuuta)
1905 – Venäjän-Japanin sota: venäläiset joukot alkoivat vetäytyä Mukdenista Mantšuriasta menetettyään 100 000 sotilasta kolmessa päivässä.
1907 – Toinen duuma aloitti Pietarissa; venäläiset joukot joutuivat hajottamaan 40 000 mielenosoittajan joukon.
1912 – Italialaiset joukot käyttivät ensimmäistä kertaa maailmassa ilmalaivoja sotilaallisiin tarkoituksiin: tiedustelemaan turkkilaisten joukkoja linjojen takana.
1917 – Woodrow Wilson vannoi virkavalan toiselle virkakaudelleen Yhdysvaltain presidenttinä.
1918 – Suomen sisällissota: Saksan armeija saapui tukemaan Suomen tasavallan joukkoja (valkoiset).
1918 – Moskovasta tuli Venäjän pääkaupunki Pietarin jälkeen.
1919 – Eliel Saarisen suunnittelema Helsingin rautatieasema (nykyisin Helsingin päärautatieasema) vihittiin käyttöön.
1933 – Suuri lamakausi: Franklin Delano Roosevelt sulki kaikki maan pankit ja jäädytti kaikki rahansiirrot.
1933 – Kansallissosialistit saivat Saksassa 44 prosenttia parlamenttivaalien äänistä.
1936 – Hävittäjälentokone Supermarine Spitfiren malli 300:n ensilento.
1940 – Neuvostoliiton politbyroo allekirjoitti määräyksen 25 700 puolalaisen älymystöön kuuluvan henkilön surmaamisesta, joihin lukeutui 14 700 puolalaista sotavankia (tapahtuma tunnetaan nimellä Katynin joukkomurha).
1943 – Gloster Meteor -suihkuhävittäjän ensilento Britanniassa.
1946 – Winston Churchill käytti termiä ”rautaesirippu” puhuessaan Fultonin Westminster Collegessa Missourissa. Neuvostoliitto reagoi puheeseen voimakkaasti syyttämällä Churchillia sodanlietsojaksi.
1955 – Liettuan presidentti Antanas Merkys kuoli sen jälkeen, kun hänet oli vangittu ja karkotettu Neuvostoliittoon.
1958 – Explorer 2 -satelliitti laukaistiin.
1963 – 16-vuotias koululainen Pirkko Ryhänen puukotettiin Helsingissä.
1966 – Ilmailu: BOAC:n Boeing 707 törmäsi Fuji-vuoreen Japanissa, 124 ihmistä sai surmansa.
1970 – Ydinaseiden rajoitussopimus (Nuclear non-proliferation treaty) astui voimaan sen jälkeen, kun 43 valtiota oli ratifioinut sen.
1970 – Alkuaine Dubniumista tehtiin ensimmäiset vahvistetut havainnot.
1971 – Led Zeppelinin "Stairway to Heavenin" ensimmäinen live-esitys.
1974 – Jom Kippur -sota: israelilaiset joukot vetäytyivät Suezin kanavan länsirannalta.
1978 – Avaruustutkimus: Landsat 3 -kaukokartoitussatelliitti laukaistiin.
1979 – Suuressa Magellanin pilvessä havaittiin gammasädepurkaus, mikä johti ”pehmeän” gammasäteilyn purkauksia lähettävien magneettitähtien (neutronitähtien tyyppi) löytymiseen.
1981 – Kannibaali Alferd Packer armahdettiin kuolemansa jälkeen.
1982 – John Belushi kuoli huumeiden yliannostukseen hotellihuoneessaan.
1982 – Neuvostoliittolainen Venera 14 -avaruusluotain saapui Venus-planeetan luo.
1991 – Irak vapautti kaikki Persianlahden sodan panttivangit.
1993 – Kanadalainen pikajuoksija Ben Johnson tuomittiin elinkautiseen kilpailukieltoon (kansainvälisissä kilpailuissa) sen jälkeen, kun hänet oli toisen kerran todettu kiellettyjen aineiden käyttäjäksi.
1995 – Venäjän Helsingin-suurlähettiläs Juri Derjabin varoitti Vasabladetille antamassaan haastattelussa Suomea Venäjän reaktioista, mikäli Suomi liittyisi Naton jäseneksi.
1998 – Nasa ilmoitti, että Kuuta kiertänyt Clementine-avaruusluotain oli löytänyt riittävästi vettä Kuuhun mahdollisesti perustettavan siirtokunnan tarpeita varten.
1999 – Paul Okalik valittiin ensimmäiseksi Nunavutin pääministeriksi.
2002 – Music Television aloitti The Osbournes -tosi-tv-sarjan lähetyksen.
2003 – Tiedejulkaisu NatureNature peruutti useiden artikkelien julkaisun Jan Hendrik Schönin skandaalin takia.
2004 – Kolmipäinen sammakko löydettiin Weston-super-Maressa Englannissa.
2011 – Jukka Poika sai kultalevyn Jyväskylän Lutakossa